કોંગ્રેસના સાંસદ હુસૈન દલવઇએ જણાવ્યું હતું કે, આપણો સમાજ પુરુષપ્રધાન છે. ભગવાન રામે પણ શંકાના આધારે સીતાનો ત્યાગ કર્યો હતો, તેથી સમગ્ર પરંપરાને જ બદલવાની જરૂર છે. દલવઇએ જણાવ્યું હતું કે, ફક્ત મુસ્લિમોમાં જ નહીં પરંતુ હિંદુ, ખ્રિસ્તી, શીખ એમ તમામ સમુદાયમાં મહિલાઓ સાથે અન્યાય થાય છે. દલવઇનાં આ નિવેદન સામે ભાજપે ઉગ્ર વિરોધ નોંધાવ્યો હતો. ભાજપે કોંગ્રેસઅધ્યક્ષ રાહુલ ગાંધી પાસે માફીની માગ કરી હતી. વિવાદ વકરતાં દલવઇએ હિંદુ સમાજની માફી માગી હતી, તેમણે જણાવ્યું હતું કે, જો તમારી લાગણીને ઠેસ પહોંચી છે તો હું માફી માગું છું.